România debutează miercuri la EURO U21. Cum arată lotul condus de Adrian Mutu.
Faza grupelor de la Campionatul European U21 se desfășoară în perioada 24-31 martie. Turneul a fost reprogramat din cauza pandemiei. Euro U21 2021 se joacă în Ungaria și Slovenia.
Naționala sub 21 a României își începe mâine parcursul la Campionatul European. Primul meci este împotriva Olandei.Valoric, stăm puțin mai slab decât acum 2 ani, la Campionatul European din Italia. Acum, cel mai valoros fotbalist al nostru este Darius Olaru de la FCSB, cotat la 2 milioane de euro. Nici colegul lui Moruțan nu stă rău pentru lotul nostru, cu 1,3 milioane. Problema e când ne comparăm cu celelalte naționale.Cel mai valoros fotbalist de la turneul final e francezul Camavinga de la Rennes, care are o cotă de 60 de milioane de euro. Anglia are și ea 2 fotbaliști pe listă, pe Greenwood și Hudson Odoi, care valorează împreună 85 de milioane.TOP FOTBALIȘTI EURO U21O comparație între Olaru și Camavinga ne arată că francezul costă de 30 de ori mai mult decât mijlocașul nostru, dar e într-o formă mai slabă decât Olaru. Camavinga are doar un gol și un assist în acest sezon. Ce-i drept, Ligue 1 e mult peste Liga 1, dar să nu uităm că nici acum 2 ani nu ne dădea nimeni nicio șansă și am reușit să ajungem în semifinale, după victorii cu Croația și Anglia și un egal cu Franța.Primul meci e mâine împotriva Olandei, apoi jucăm pe 27 martie cu Ungaria și pe 30 cu Germania. Apoi, rundele eliminatorii vor începe de la sfârșitul lui mai. Sferturile au loc pe 31 mai, semifinalele pe 3 iunie și finala pe 6 iunie.